
VENDIM
Nr. 381, datë 23.12.2025

PËR DISA SHTESA DHE NDRYSHIME NË VENDIMIN NR. 380, DATË 30.11.2023, “PËR MIRATIMIN E RREGULLORES ‘PËR VLERËSIMIN ETIK DHE PROFESIONAL TË DREJTUESVE TË PROKURORIVE TË JURIDIKSIONIT TË PËRGJITHSHËM’”, TË KËSHILLIT

Bazuar në nenet 149, pika 1 dhe 149/“a”, pika 1, germa “a”, të Kushtetutës së Republikës së Shqipërisë; në nenet 68 dhe vijues të ligjit nr. 96/2016, “Për statusin e gjyqtarëve dhe prokurorëve në Republikën e Shqipërisë”, të ndryshuar; në nenet 159, pika 2, germat “a” dhe “e”, 164, 166, 189, pika 1, germa “c” dhe 190, pika 4, të ligjit nr. 115/2016, “Për organet e qeverisjes së sistemit të drejtësisë”, të ndryshuar, si dhe në relacionin nr. 3353, datë 23.12.2025, të Grupit të Punës, Këshilli i Lartë i Prokurorisë

VENDOSI:

I. Miratimin e disa shtesave dhe ndryshimeve në vendimin nr. 380, datë 30.11.2023, “Për miratimin e rregullores ‘Për vlerësimin etik dhe profesional të drejtuesve të prokurorive të juridiksionit të përgjithshëm’”, të Këshillit të Lartë të Prokurorisë, si vijon:

Neni 1

Në nenin 9, germa “i”, pas shprehjes: “vlerësimi i Prokurorit të Përgjithshëm për funksionimin e policisë gjyqësore në atë prokurori për periudhën e vlerësimit dhe për organizimin dhe funksionimin administrativ të prokurorisë);” shtohet shprehja: 
“- mendimi i drejtuesit të Prokurorisë së Apelit për drejtuesit e prokurorive të shkallëve të para të juridiksionit të përgjithshëm, lidhur me aspektet e bashkëpunimit dhe komunikimit institucional;”.

Neni 2

Në nenin 21, pas paragrafit 2, shtohet një paragraf 2/1, me përmbajtje si më poshtë:
“2/1. Drejtuesi i prokurorisë, përveç sa parashikohet në nenin 9 të kësaj rregulloreje, ka detyrimin të paraqesë dokumentacionin që shërben për vlerësimin e aftësive të tij profesionale, të sistemuar në dosje ose fashikuj, në përputhje me nenin 96, të ligjit nr. 96/2016, “Për statusin e gjyqtarëve dhe prokurorëve në Republikën e Shqipërisë”, të ndryshuar, si dhe në përputhje me metodologjinë e vlerësimit të përcaktuar në aneksin nr. 1, bashkëlidhur kësaj rregulloreje.
Dokumentacioni duhet të jetë i plotë dhe i organizuar sipas treguesve të secilit kriter vlerësimi, nënkritereve dhe elementeve përbërëse të tyre.
Relatori ka të drejtë të kthejë dokumentacionin e paraqitur, në rastet kur ai nuk është i plotë, i sistemuar dhe i renditur në përputhje me kërkesat e përcaktuara në këtë pikë, si dhe të kërkojë riparaqitjen e tij, në përputhje me këto kërkesa, brenda afateve të arsyeshme kohore.
Nëse dokumentacioni që mbështet kandidatin nuk dorëzohet brenda afatit të parashikuar në nenin 96, të ligjit nr. 96/2016, “Për statusin e gjyqtarëve dhe prokurorëve në Republikën e Shqipërisë”, të ndryshuar, konsiderohet se kandidati nuk ka më interes për vazhdimin e procedurës dhe e ka braktisur atë.”.

Neni 3

Në nenin 21, pika 3 e kësaj dispozite riformulohet si më poshtë:

“3. Brenda dy javëve nga krijimi i dosjes së vlerësimit, këshilltari përgjegjës për vlerësimin, nën mbikëqyrjen e relatorit, harton raportin analitik sipas formatit standard të përcaktuar në aneksin nr. 6, bashkëlidhur rregullores. Raporti analitik përmban listën e akteve të mbledhura gjatë procesit të vlerësimit, si dhe analizën e detajuar dhe të strukturuar të të dhënave të përftuara nga aktet e dosjes së vlerësimit, të cilat evidentojnë mosplotësimin e ndonjë treguesi të vlerësimit, nëntreguesi ose elementi përbërës të tyre.”.

Neni 4

Në nenin 22, pika 3, pas fjalëve “(…) nga aktet e përcaktuara në këtë rregullore”, shtohet shprehja: “, të cilat evidentojnë mosplotësimin e ndonjë treguesi të vlerësimit, nëntreguesi ose elementi përbërës të tyre.”. 

Neni 5

Në “Metodologjinë e vlerësimit”, aneksi nr. 1, pika 10, riformulohet si më poshtë:
“10. Shkalla/cilësia e veprimtarisë drejtuese përcaktohet për secilin nënkriter (indikator) dhe për çdonjërin nga dy kriteret e vlerësimit. Për kriterin e aftësive drejtuese dhe organizative shkalla e pikëzimit është nga 1 deri në 150 pikë, ndërsa për kriterin e aftësive komunikuese shkalla e pikëzimit është nga 1 deri në 50 pikë.”.

Neni 6

Në “Metodologjinë e vlerësimit”, aneksi nr. 1, në pikën 11, pas fjalisë së parë shtohet fjalia, me përmbajtje si më poshtë:
“Mosrespektimi i afateve ligjore të përcaktuara në nenin 96, pika 2, të ligjit nr. 96/2016, “Për statusin e gjyqtarëve dhe prokurorëve në Republikën e Shqipërisë”, të ndryshuar, ose mosplotësimi i mangësive në përputhje me parashikimet e nenit 21, pika 2/1, të kësaj rregulloreje pas kthimit të dokumentacionit nga relatori, ose mosdorëzimi i dokumentacionit të kërkuar brenda afatit të përcaktuar nga relatori, konsiderohet mangësi në kuadër të vlerësimit të kriterit të aftësive të komunikimit të drejtuesit të prokurorisë dhe penalizohet me ulje prej pesë (5) pikësh nga totali i pikëve të këtij kriteri.”.

Neni 7

Në “Metodologjinë e vlerësimit”, aneksi nr. 1, pas pikës 11, shtohet pika 11/1, me përmbajtje si më poshtë:
“Vlerësimi me pikë i nëntreguesve të përcaktuar në këtë metodologji kryhet sipas skemës së mëposhtme:
1. Për nëntreguesit me vlerësim 1 pikë:
a) Pavarësisht nga numri i elementeve, mosplotësimi i një elementi të nëntreguesit sjell mosdhënien e pikës.
2. Për nëntreguesit me vlerësim 2 pikë:
a) mosplotësimi i një elementi të nëntreguesit sjell mosdhënien e 1 pike;
b) nëse nëntreguesi ka deri në tre elemente, mosplotësimi i dy elementeve ose të tri elementeve sjell mosdhënien e të dy pikëve;
c) nëse nëntreguesi ka më shumë se tre elemente, atëherë: mosplotësimi i gjysmës së numrit të elementeve sjell mosdhënien e 1 pike; mosplotësimi i më shumë se gjysmës apo i të gjitha elementeve sjell mosdhënien e 2 pikëve.
3. Për nëntreguesit me vlerësim 3 pikë:
a) mosplotësimi i një elementi të nëntreguesit sjell mosdhënien e 1 pike;
b) mosplotësimi i dy elementeve, kur nëntreguesi ka vetëm dy të tillë, sjell mosdhënien e 3 pikëve;
c) kur nëntreguesi ka deri në tre elemente, mosplotësimi i dy elementeve, sjell mosdhënien e 2 pikëve. Mosplotësimi i të tre elementeve sjell mosdhënien e 3 pikëve;
d) nëse nëntreguesi ka më shumë se tre elemente, atëherë: mosplotësimi i gjysmës së numrit të elementeve sjell mosdhënien e 1 pike; mosplotësimi i më shumë se gjysmës së numrit të elementeve sjell mosdhënien e 2 pikëve; mosplotësimi i të gjitha elementeve sjell mosdhënien e 3 pikëve.
4. Për nëntreguesit me vlerësim 4 pikë:
a) mosplotësimi i një elementi të nëntreguesit sjell mosdhënien e 1 pike;
b) mosplotësimi i dy elementeve sjell mosdhënien e 2 pikëve;
c) mosplotësimi i tre elementeve sjell mosdhënien e 3 pikëve;
d) mosplotësimi i të gjitha elementeve të nëntreguesit sjell mosdhënien e 4 pikëve.”.

Neni 8

Në “Metodologjinë e vlerësimit”, aneksi nr. 1, pas pikës 12, “Aftësitë drejtuese dhe organizative” dhe “Aftësitë komunikuese”, ndryshohen si më poshtë:
“1. AFTËSITË DREJTUESE DHE ORGANIZATIVE (150 pikë)
A) Mirëorganizimin e prokurorisë në seksione (30 pikë);
B) Planifikimin e prokurorëve për çështje të natyrës urgjente (20 pikë);
C) Zëvendësimin në kohë të prokurorëve që kanë pengesa në proces (15 pikë);
Ç) Zhvillimin e mbledhjeve tematike për prokurorët (15 pikë);
D) Planifikimin dhe përdorimin efikas të fondeve publike, sipas nevojave të prokurorisë (15 pikë);
E) Mbikëqyrjen për efekt të përmirësimit të informacionit në faqen zyrtare të prokurorisë (15 pikë);
F) Mbikëqyrjen për krijimin e ambienteve të përshtatshme në prokurori, në përputhje me nevojat e palëve e të publikut (15 pikë);
G) Kujdeset për çështjet e ruajtjes dhe të sigurisë në prokurori (15 pikë);
H) Organizimin e trajnimeve për prokurorët dhe punonjësit e prokurorisë (10 pikë).
2. AFTËSITË KOMUNIKUESE (50 pikë)
A) Bashkëpunimin efektiv dhe në kohë me Këshillin, Inspektorin e Lartë të Drejtësisë, Ministrinë e Drejtësisë, Kontrollin e Lartë të Shtetit ose me çdo institucion tjetër mbikëqyrjeje, ose auditi (30 pikë);
B) Komunikimin me publikun dhe të tretët, duke caktuar saktësisht oraret për pritjen e publikut, dokumentacionin e takimeve ose të shkresave për t’iu përgjigjur institucioneve të ndryshme (20 pikë).
[bookmark: _GoBack]3. Pikëzimet e përcaktuara në hyrje të kritereve I (Aftësitë drejtuese dhe organizative) dhe II (Aftësitë komunikuese) bëhen përkatësisht (150 pikë) dhe (50 pikë).”.

Neni 9

Në “Metodologjinë e vlerësimit”, aneksi nr. 1, në treguesin A “Mirëorganizimin e prokurorisë në seksione” bëhen ndryshimet e mëposhtme: 
1. Vlerësimi i treguesit “Mirëorganizimin e prokurorisë në seksione” ndryshohet në 30 pikë.
2. Nëntreguesve të shënuar në metodologji me nr. 1, 2, 3, 5, 6, 7, 9, 10, 11 dhe 12, të treguesit “Mirëorganizimin e prokurorisë në seksione” u ndryshohet pikëzimi, duke u pikëzuar me nga 2 (dy) pikë.
3. Tabela e vlerësimit të treguesit “Mirëorganizimin e prokurorisë në seksione” ndryshohet, si vijon:
	Shkalla e aftësisë së drejtuesit
	Nr. i pikëve

	Nën mesatare
	7–14

	Mesatare
	15–22

	Mbi mesatare
	 23–30



Neni 10

Në “Metodologjinë e vlerësimit”, aneksi nr. 1, në treguesin B “Planifikimin e prokurorëve për çështje të natyrës urgjente” bëhen ndryshimet e mëposhtme: 
1. Vlerësimi i treguesit “Planifikimin e prokurorëve për çështje të natyrës urgjente” ndryshohet në 20 pikë.
2. Nëntreguesve të shënuar në metodologji të treguesit “Planifikimin e prokurorëve për çështje të natyrës urgjente” u ndryshohet pikëzimi duke u pikëzuar me nga 4 (katër) pikë.
3. Tabela e vlerësimit të treguesit “Planifikimin e prokurorëve për çështje të natyrës urgjente” ndryshohet si vijon:

	Shkalla e aftësisë së drejtuesit
	Nr. i pikëve 

	Nën mesatare
	4–9

	Mesatare
	10–15

	Mbi mesatare
	16–20



Neni 11

Në “Metodologjinë e vlerësimit”, aneksi nr. 1, në treguesin C “Zëvendësimin në kohë të prokurorëve që kanë pengesa në proces” bëhen ndryshimet e mëposhtme: 
1. Vlerësimi i treguesit “Zëvendësimin në kohë të prokurorëve që kanë pengesa në proces” ndryshohet në 15 pikë.
2. Nëntreguesve të shënuar në metodologji të treguesit “Zëvendësimin në kohë të prokurorëve që kanë pengesa në proces” u ndryshohet pikëzimi duke u pikëzuar me nga 3 (tre) pikë.
3. Tabela e vlerësimit të treguesit “Zëvendësimin në kohë të prokurorëve që kanë pengesa në proces” ndryshohet, si vijon:

	Shkalla e aftësisë së drejtuesit
	Nr. i pikëve 

	Nën mesatare
	3–7

	Mesatare
	8–11

	Mbi mesatare
	12–15



Neni 12

Në “Metodologjinë e vlerësimit”, aneksi nr. 1, në treguesin D “Zhvillimin e mbledhjeve tematike për prokurorët” bëhen ndryshimet e mëposhtme: 
1. Germëzimi i treguesit “Zhvillimin e mbledhjeve tematike për prokurorët” ndryshohet në germën “Ç”.
2. Vlerësimi i treguesit “Zhvillimin e mbledhjeve tematike për prokurorët” ndryshohet në 15 pikë.
3. Nëntreguesve të shënuar në metodologji të treguesit “Zhvillimin e mbledhjeve tematike për prokurorët” u ndryshohet pikëzimi duke u pikëzuar me nga 3 (tre) pikë.
4. Tabela e vlerësimit të treguesit “Zhvillimin e mbledhjeve tematike për prokurorët” ndryshohet, si vijon:

	Shkalla e aftësisë së drejtuesit
	Nr. i pikëve 

	Nën mesatare
	3–7

	Mesatare
	8–11

	Mbi mesatare
	12–15


Neni 13

Në “Metodologjinë e vlerësimit”, aneksi nr. 1, në treguesin E “Planifikimin dhe përdorimin efikas të fondeve publike, sipas nevojave të prokurorisë” bëhen ndryshimet e mëposhtme: 
1. Germëzimi i treguesit “Planifikimin dhe përdorimin efikas të fondeve publike, sipas nevojave të prokurorisë” ndryshohet në germën “D”.
2. Vlerësimi i treguesit “Planifikimin dhe përdorimin efikas të fondeve publike, sipas nevojave të prokurorisë” ndryshohet në 15 pikë.
3. Nëntreguesve të shënuar në metodologji të treguesit “Planifikimin dhe përdorimin efikas të fondeve publike, sipas nevojave të prokurorisë” u ndryshohet pikëzimi duke u pikëzuar me nga 3 (tre) pikë.
4. Tabela e vlerësimit të treguesit “Planifikimin dhe përdorimin efikas të fondeve publike, sipas nevojave të prokurorisë” ndryshohet, si vijon:

	Shkalla e aftësisë së drejtuesit
	Nr. i pikëve 

	Nën mesatare
	3–7

	Mesatare
	8–11

	Mbi mesatare
	12–15



Neni 14

Në “Metodologjinë e vlerësimit”, aneksi nr. 1, në treguesin F “Mbikëqyrjen për efekt të përmirësimit të informacionit në faqen zyrtare të prokurorisë” bëhen ndryshimet e mëposhtme: 
1. Germëzimi i treguesit “Mbikëqyrjen për efekt të përmirësimit të informacionit në faqen zyrtare të prokurorisë” ndryshohet në germën “E”.
2. Vlerësimi i treguesit “Mbikëqyrjen për efekt të përmirësimit të informacionit në faqen zyrtare të prokurorisë” ndryshohet në 15 pikë.
3. Nëntreguesve të shënuar në metodologji të treguesit “Mbikëqyrjen për efekt të përmirësimit të informacionit në faqen zyrtare të prokurorisë” u ndryshohet pikëzimi duke u pikëzuar me nga 3 (tre) pikë.
4. Tabela e vlerësimit të treguesit “Mbikëqyrjen për efekt të përmirësimit të informacionit në faqen zyrtare të prokurorisë” ndryshohet, si vijon:

	Shkalla e aftësisë së drejtuesit
	Nr. i pikëve 

	Nën mesatare
	3–7

	Mesatare
	8–11

	Mbi mesatare
	12–15



Neni 15

Në “Metodologjinë e vlerësimit”, aneksi nr. 1, në treguesin G “Mbikëqyrjen, për krijimin e ambienteve të përshtatshme në prokurori, në përputhje me nevojat e palëve dhe publikut” bëhen ndryshimet e mëposhtme: 
1. Germëzimi i treguesit “Mbikëqyrjen, për krijimin e ambienteve të përshtatshme në prokurori, në përputhje me nevojat e palëve dhe publikut” ndryshohet në germën “F”.
2. Vlerësimi i treguesit “Mbikëqyrjen, për krijimin e ambienteve të përshtatshme në prokurori, në përputhje me nevojat e palëve dhe publikut” ndryshohet në 15 pikë.
3. Nëntreguesi nr. 8, “Marrja e masave për vënien në funksionim dhe zbatimin e së drejtës së magjistratit për aplikimin e skemës së huamarrjes së kredisë për shtëpi”, i treguesit “Mbikëqyrjen, për krijimin e ambienteve të përshtatshme në prokurori, në përputhje me nevojat e palëve dhe publikut”, shfuqizohet.
4. Nëntreguesit nr. 9 dhe nr. 10, të treguesit “Mbikëqyrjen, për krijimin e ambienteve të përshtatshme në prokurori, në përputhje me nevojat e palëve dhe publikut” numërtohen përkatësisht nr. 8 dhe nr. 9.
5. Nëntreguesve të shënuar në metodologji me nr. 1, 2, 3, 6, 8 dhe 9, të treguesit “Mbikëqyrjen, për krijimin e ambienteve të përshtatshme në prokurori, në përputhje me nevojat e palëve dhe publikut” u ndryshohet pikëzimi duke u pikëzuar me nga 2 (dy) pikë.
6. Tabela e vlerësimit të treguesit “Mbikëqyrjen, për krijimin e ambienteve të përshtatshme në prokurori, në përputhje me nevojat e palëve dhe publikut” ndryshohet, si vijon:

	Shkalla e aftësisë së drejtuesit
	Nr. i pikëve 

	Nën mesatare
	3–7

	Mesatare
	8–11

	Mbi mesatare
	12–15



Neni 16

Në “Metodologjinë e vlerësimit”, aneksi nr. 1, në treguesin H “Kujdeset për çështjet e ruajtjes dhe sigurisë në prokurori” bëhen ndryshimet e mëposhtme: 
1. Germëzimi i treguesit “Kujdeset për çështjet e ruajtjes dhe sigurisë në prokurori” ndryshohet në germën “G”.
2. Vlerësimi i treguesit “Kujdeset për çështjet e ruajtjes dhe sigurisë në prokurori” ndryshohet në 15 pikë.
3. Nëntreguesve të shënuar në metodologji me nr. 1, 2, 4, 7 dhe 9, të treguesit “Kujdeset për çështjet e ruajtjes dhe sigurisë në prokurori” u ndryshohet pikëzimi duke u pikëzuar me nga 2 (dy) pikë.
4. Tabela e vlerësimit të treguesit “Kujdeset për çështjet e ruajtjes dhe sigurisë në prokurori” ndryshohet, si vijon:

	Shkalla e aftësisë së drejtuesit
	Nr. i pikëve 

	Nën mesatare
	3–7

	Mesatare
	8–11

	Mbi mesatare
	12–15



Neni 17

Në “Metodologjinë e vlerësimit”, aneksi nr. 1, në treguesin I “Organizimin e trajnimeve për prokurorët dhe punonjësit e prokurorisë” bëhen ndryshimet e mëposhtme: 
1. Germëzimi i treguesit “Organizimin e trajnimeve për prokurorët dhe punonjësit e prokurorisë” ndryshohet në germën “H”.

Neni 18

Në “Metodologjinë e vlerësimit”, aneksi nr. 1, pas shprehjes “pikëzimi dhe përcaktimi i cilësisë së veprimtarisë drejtuese për kriterin I” bëhet ndryshimi i tabelës së vlerësimit, si më poshtë:

	Shkalla e aftësisë së drejtuesit, kriteri I
	Nr. i pikëve 

	Nën mesatare
	38–74

	Mesatare
	75–112

	Mbi mesatare
	113–150





Neni 19

Në “Metodologjinë e vlerësimit”, aneksi nr. 1, në treguesin A “Bashkëpunimi efektiv dhe në kohë me Këshillin, ILD, MD, KLSH ose me çdo institucion tjetër mbikëqyrjeje ose auditi” bëhen ndryshimet e mëposhtme: 
1. Vlerësimi i treguesit “Bashkëpunimi efektiv dhe në kohë me Këshillin, ILD, MD, KLSH ose me çdo institucion tjetër mbikëqyrjeje ose auditi” ndryshohet në 30 pikë.
2. Nëntreguesve të shënuar në metodologji me nr. 1, 2, 3, 4, 6, 7, 8, 11, 12, 13, 14, 15, 16, 17, 19, 20, 21, 22, 24 dhe 25, të treguesit “Bashkëpunimi efektiv dhe në kohë me Këshillin, ILD, MD, KLSH ose me çdo institucion tjetër mbikëqyrjeje ose auditi” u ndryshohet pikëzimi duke u pikëzuar me nga 1 (një) pikë.
3. Tabela e vlerësimit të treguesit “Bashkëpunimi efektiv dhe në kohë me Këshillin, ILD, MD, KLSH ose me çdo institucion tjetër mbikëqyrjeje ose auditi” ndryshohet si vijon:

	Shkalla e aftësisë së drejtuesit
	Nr. i pikëve 

	Nën mesatare
	8–14

	Mesatare
	15–22

	Mbi mesatare
	23–30



Neni 20

Në “Metodologjinë e vlerësimit”, aneksi nr. 1, në treguesin B “Komunikimin me publikun dhe të tretët, duke caktuar saktësisht oraret për pritjen e publikut, dokumentacionin e takimeve ose të shkresave për t’iu përgjigjur institucioneve të ndryshme” bëhen ndryshimet e mëposhtme: 
1. Vlerësimi i treguesit “Komunikimin me publikun dhe të tretët, duke caktuar saktësisht oraret për pritjen e publikut, dokumentacionin e takimeve ose të shkresave për t’iu përgjigjur institucioneve të ndryshme” ndryshohet në 20 pikë.
2. Nëntreguesve të shënuar në metodologji me nr. 1 dhe 10, të treguesit “Komunikimin me publikun dhe të tretët, duke caktuar saktësisht oraret për pritjen e publikut, dokumentacionin e takimeve ose të shkresave për t’iu përgjigjur institucioneve të ndryshme” u ndryshohet pikëzimi duke u pikëzuar me nga 3 (tre) pikë.
3. Nëntreguesve të shënuar në metodologji me nr. 2, 3, 4, 5, 8 dhe 9, të treguesit “Komunikimin me publikun dhe të tretët, duke caktuar saktësisht oraret për pritjen e publikut, dokumentacionin e takimeve ose të shkresave për t’iu përgjigjur institucioneve të ndryshme” u ndryshohet pikëzimi duke u pikëzuar me nga 2 (dy) pikë.
4. Nëntreguesve të shënuar në metodologji me nr. 6 dhe 7, të treguesit “Komunikimin me publikun dhe të tretët, duke caktuar saktësisht oraret për pritjen e publikut, dokumentacionin e takimeve ose të shkresave për t’iu përgjigjur institucioneve të ndryshme” u ndryshohet pikëzimi duke u pikëzuar me nga 1 (një) pikë.
5. Tabela e vlerësimit të treguesit “Komunikimin me publikun dhe të tretët, duke caktuar saktësisht oraret për pritjen e publikut, dokumentacionin e takimeve ose të shkresave për t’iu përgjigjur institucioneve të ndryshme” ndryshohet, si vijon:

	Shkalla e aftësisë së drejtuesit
	Nr. i pikëve 

	Nën mesatare
	5–9

	Mesatare
	10–14

	Mbi mesatare
	15–20



Neni 21

Në “Metodologjinë e vlerësimit”, aneksi nr. 1, pas shprehjes “pikëzimi dhe përcaktimi i cilësisë së veprimtarisë drejtuese për kriterin II” bëhet ndryshimi i tabelës së vlerësimit, si më poshtë:

	Shkalla e aftësisë së drejtuesit, kriteri II
	Nr. i pikëve 

	Nën mesatare
	13–24

	Mesatare
	25–37

	Mbi mesatare
	38–50



Neni 22

Në kriterin “Aftësitë drejtuese dhe organizative”, në treguesin A: “Mirëorganizimin e prokurorisë në seksione”, në nëntreguesin nr. 6 “Mbikëqyrja e disiplinës punë, respektimit të etikës të prokurorit ….”, bëhet ndryshimi i mëposhtëm:
Elementi i renditur i pesti: “Objektiviteti dhe saktësia në dhënien e mendimit për veprimtarinë e magjistratit dhe vlerësimi i tij për këtë veprimtari …”, shfuqizohet.

Neni 23

Në kriterin “Aftësitë drejtuese dhe organizative”, në treguesin A “Mirëorganizimin e prokurorisë në seksione”, në nëntreguesin nr. 9 “Nxjerrja e udhëzimeve të përgjithshme të natyrës administrative ose procedurale dhe udhëzimeve për çështje konkrete për prokurorët e prokurorisë përkatëse”, bëhen ndryshimet e mëposhtme:
1. Shprehja “ose procedurale” hiqet.
2. Elementi i renditur i dyti në këtë nëntregues: “Nxjerrja e udhëzimeve procedurale penale, apo lidhur me zbatimin e ligjit penal material, me qëllim unifikimin e praktikave brenda prokurorisë, ndjekja e zhvillimeve të legjislacionit …”, shfuqizohet.

Neni 24

Në kriterin “Aftësitë drejtuese dhe organizative”, në treguesin A “Mirëorganizimin e prokurorisë në seksione”, nëntreguesi nr. 13 “Mbikëqyrja tematike për grupvepra ose seksione pranë prokurorisë, të cilat nga raportet dhe analizat e kryera, rezultojnë problematike në drejtim të eficiencës për kryerjen e hetimeve penale dhe/ose respektimin e kërkesave ligjore procedurale penale”, riformulohet, si më poshtë:
“Mbikëqyrja tematike e veprimtarisë së policisë gjyqësore, për grupvepra ose seksione pranë prokurorisë, të cilat nga raportet dhe analizat e kryera, rezultojnë problematike në drejtim të eficiencës për kryerjen e hetimeve penale dhe/ose respektimin e kërkesave ligjore procedurale penale.”.

Neni 25

Në kriterin “Aftësitë drejtuese dhe organizative”, në treguesin A “Mirëorganizimin e prokurorisë në seksione”, nëntreguesi nr. 15 “Zhvillimi i mbledhjeve tematike me prokurorët e seksioneve, prokurorët e caktuar për ndjekjen e çështjeve apo me drejtuesit e policisë gjyqësore të seksioneve apo të strukturave hetimore në shërbimet e policisë gjyqësore, të caktuar për ecurinë në kryerjen e hetimeve për veprat penale prioritare të rekomanduara” riformulohet, si më poshtë: 
“Zhvillimi i mbledhjeve tematike me drejtuesit e policisë gjyqësore të seksioneve apo të strukturave hetimore në shërbimet e policisë gjyqësore, të caktuar për ecurinë në kryerjen e hetimeve për veprat penale prioritare të rekomanduara”. 

Neni 26

Në kriterin “Aftësitë drejtuese dhe organizative”, në treguesin A “Mirëorganizimin e prokurorisë në seksione”, në nëntreguesit e mëposhtëm bëhen ndryshimet e mëposhtme:
1. Në nëntreguesin 7, “Garantimi i zbatimit korrekt të udhëzimeve të Prokurorit të Përgjithshëm”, shfuqizohet elementi i renditur i dyti: “Analizimi dhe diskutimi i tyre në mbledhjen e prokurorëve”.
2. Në nëntreguesin 10, “Marrja e masave administrative-procedurale, miratimi i udhëzimeve të përgjithshme dhe planit të veprimit për të siguruar zbatimin e rekomandimeve prioritare”, nga elementi i renditur i parë shfuqizohet pjesa e formulimit:
“…organizimi i mbledhjes për diskutim dhe dhënie mendimi për masat, aktivitetet dhe mënyrën e zbatimit”.
3. Në nëntreguesin 13, “Mbikëqyrja tematike e veprimtarisë së policisë gjyqësore për grupvepra ose seksione pranë prokurorisë, të cilat nga raportet dhe analizat e kryera rezultojnë problematike në drejtim të eficiencës për kryerjen e hetimeve penale dhe/ose respektimin e kërkesave ligjore procedurale penale”, shfuqizohet elementi i renditur i treti: “Organizimi i mbledhjeve të prokurorëve për të analizuar dhe trajtuar rezultatet e arritura”.
4. Në nëntreguesin 15, “Zhvillimi i mbledhjeve tematike me drejtuesit e policisë gjyqësore të seksioneve apo të strukturave hetimore në shërbimet e policisë gjyqësore, të caktuar për ecurinë në kryerjen e hetimeve për veprat penale prioritare të rekomanduara”, shfuqizohet elementi i renditur i parë: “Organizimi i mbledhjeve, takimeve periodike me tematikë me prokurorët e seksioneve, prokurorët e caktuar për ndjekjen e çështjeve. Dokumentimi i këtyre mbledhjeve. Rëndësia e çështjeve të ngritura, përfundimet e arritura, masat e marra dhe efikasiteti i tyre”.
5. Në nëntreguesin 16, “Mbikëqyrja periodike e veprimtarisë së prokurorisë, edhe nëpërmjet analizës së treguesve të gjendjes së kriminalitetit (…)”, shfuqizohet elementi i renditur i treti: “Organizimi i mbledhjes së prokurorëve për të diskutuar mbi rezultatet e analizës dhe mbikëqyrjes, evidentimi i problematikave dhe zgjidhja e tyre”.
6. Në nëntreguesin 19, “Marrja e masave për nxitjen e hetimit kryesisht nga drejtuesi i prokurorisë, apo prokurorët e tjerë në drejtimet prioritare të rekomanduara”, shfuqizohet elementi i renditur i katërt: “Organizimi i mbledhjeve të prokurorëve për të analizuar problematikat e vërejtura gjatë ecurisë së këtyre procedimeve dhe zgjidhja e tyre”.

Neni 27

Në kriterin “Aftësitë drejtuese dhe organizative”, në treguesin Ç “Zhvillimin e mbledhjeve tematike për prokurorët”, në nëntreguesin nr. 1, përpara dy elementeve ekzistuese të tij, shtohen edhe elementet e mëposhtme:
“- Analizimi dhe diskutimi i udhëzimeve të Prokurorit të Përgjithshëm në mbledhjen e prokurorëve;
- Organizimi i mbledhjes për diskutim dhe dhënie mendimi për masat, aktivitetet dhe mënyrën e zbatimit të rekomandimeve prioritare;
- Organizimi i mbledhjeve të prokurorëve për të analizuar problematikat e vërejtura gjatë ecurisë së hetimeve të procedimeve penale në drejtimet prioritare të rekomanduara dhe zgjidhja e tyre;
- Organizimi i mbledhjeve, takimeve periodike me tematikë me prokurorët e prokurorisë dhe prokurorët e seksioneve për ndjekjen e çështjeve. Dokumentimi i këtyre mbledhjeve. Rëndësia e çështjeve të ngritura, përfundimet e arritura, masat e marra dhe efikasiteti i tyre;
- Organizimi i mbledhjeve të prokurorëve për të analizuar dhe trajtuar rezultatet e arritura në mbikëqyrjen e veprimtarisë së policisë gjyqësore;
- Organizimi i mbledhjes së prokurorëve për të diskutuar mbi rezultatet e analizës së treguesve të gjendjes së kriminalitetit, evidentimi i problematikave dhe zgjidhja e tyre;”.

Neni 28

Në kriterin “Aftësitë komunikuese”, në treguesin A, “Bashkëpunimi efektiv dhe në kohë me Këshillin, Inspektorin e Lartë të Drejtësisë …(…)”, nëntreguesi 6, “Garantimi i zbatimit të vendimeve të Këshillit të Lartë të Prokurorisë dhe të Prokurorit të Përgjithshëm”, ndryshohet si më poshtë: 
“Garantimi i zbatimit të vendimeve të Këshillit të Lartë të Prokurorisë”.

Neni 29

Me miratimin e këtij vendimi, në aneksin nr. 1 “Metodologjia e pikëzimit me qëllim përcaktimin e nivelit të vlerësimit të drejtuesit të prokurorisë së juridiksionit të përgjithshëm”, shënimet fundore (footnote) shfuqizohen.

Neni 30

Ndryshimet e përcaktuara në këtë vendim nuk zbatohen për drejtuesit e zyrave të prokurorive që janë ende në proces vlerësimi nga Komisioni i Vlerësimit të Veprimtarisë Etike dhe Profesionale pranë Këshillit.
II. Ky vendim hyn në fuqi në datën e botimit në Fletoren Zyrtare dhe publikohet në faqen zyrtare të internetit të Këshillit.

U shpall në Tiranë, sot më 23.12.2025.

KRYETAR
Mirela Bogdani



